Det finske selskapet har som ambisjon å åpne opp Asia for nordmenn.

– Nordmenn elsker å reise til Asia, og nå får våre norske kunder nye sømløse forbindelser til de 19 byene vi flyr til i Asia via Helsinki, skriver sjef Robert Lönnblad i Finnair Skandinavia i en pressemelding.

Lönnblad forteller at de merker begeistringen går begge veier – nordmenn er interesserte i å fly til Asia, og asiaterne er interesserte i å fly til Norge. Flyselskapet har en uttalt vekststrategi om å knytte stadig flere destinasjoner inn i sitt Asia-nettverk.

Det blir satt opp daglige flygninger fra Bergen til Helsinki, og én ukentlig mellom Tromsø og Helsinki. Rutene flys med Widerøes fly, mens salg av billetter og markedsføring gjøres av Finnair.